El nou Casal Jove de Sagunt iniciarà les seues activitats i serveis a final de març
10 de març 2022

![](/media/tjhjqztu/m_cabecera.jpg?width=850&height=222.69520225776105)

![](/media/tn3caxli/c_3750.jpg?width=850&height=566.9886363636364)

El nou Casal Jove de Sagunt, emplaçat en l'edifici adquirit i remodelat per l'Ajuntament de Sagunt de l'antiga seu de l'ONCE, iniciarà les seues activitats i serveis a la població més jove del nucli històric de la ciutat al final de març, segons ha indicat el regidor delegat de Joventut i Infància, Guillermo Sampedro.

El nou Casal Jove oferirà els serveis habituals d'eixe departament en uns espais adequats, amb les instal·lacions i equipaments adaptats als usos que tindran. Algunes de les activitats que es realitzaran, i que en breu estarà a ple rendiment, seran entre d’altres: aules d'estudi, tallers i cursos, reunions, exposicions, representacions de teatre, concerts, cinema fòrum i serveis d'informació i orientació a la joventut, a més dels serveis administratius.

![](/media/y2zbekel/c_guillermo_07.jpg?width=401&height=267&mode=max)Sampedro ha afirmat que: «**És un projecte que va arrancar la legislatura anterior amb la compra de l'immoble i que per fi podrem inaugurar i obrir al públic. Este espai permetrà que els i les joves de Sagunt tinguen un espai de trobada pròpia, per a ells i elles, on conviure, aprendre, gaudir… A més, a nosaltres com a Ajuntament i com a regidoria de Joventut ens permetrà continuar avançant i aprofundint en estes polítiques de joventut que estem duent a terme estos últims anys i que han sigut reconegudes per UNICEF, que ens ha donat el segell Ciutat Amiga de la Infància per eixes polítiques d'excel·lència dirigides cap als xiquets i a la gent jove**».

L'edifici del nou centre Casal Jove, situat al carrer José Romeu, ha sigut rehabilitat i adequat a les necessitats actuals dels més xicotets i joves, a través de l'ajuda del Fons Europeu de Desenvolupament Regional (FEDER). L'import de les obres d'esta rehabilitació integral de l'edifici ascendix a la quantitat d'una mica més de 166.000 €, dels quals el Fons Europeu de Desenvolupament Regional (FEDER), cofinança el 50%, en el marc de l'Estratègia de Desenvolupament Urbà Sostenible i Integrat (EDUSI) “Join Sagunt” del Programa Operatiu pluriregional d'España FEDER 2014-2020, i dins de l'objectiu temàtic del programa “Foment de la inclusió social i la lluita contra la pobresa i contra qualsevol mena de discriminació”.

![](/media/45tbqf0p/c_nataliaantonino_01.jpg?width=400&height=267&mode=max)La regidora delegada de l’EDUSI, Natalia Antonino, ha declarat que: «**A poc a poc comencen a desenvolupar-se les operacions emmarcades dins de les línies estratègiques de l'Estratègia de Desenvolupament Urbà EDUSI. En definitiva comencen a fer-se realitat totes eixes inversions amb fons europeus que ajudaran al creixement de la ciutat, a la cohesió social, a la millora del patrimoni i a millorar la vida de la ciutadania gràcies a eixa part important d'ajuda econòmica que ens arriba de la Unió Europea**».

Des de l'Ajuntament de Sagunt s'està treballant perquè en un breu espai de temps el personal del departament puga iniciar en este nou centre el servei a prestar a la joventut i la infància del nucli històric de la ciutat, millorant la situació significativament.

En eixe sentit el delegat de Joventut i Infància ha remarcat que: «**Ens permetrà fer les activitats, tallers, concerts de música, cinema, teatre, assessorament i altres iniciatives que ja oferim en el Casal Jove del Port de Sagunt, però també en el nucli històric. I sobretot donem compliment a una exigència que ens havien fet els xiquets i les xiquetes i els joves de Sagunt, que havien reclamat a través del Pla de Joventut o a través dels plans d'infància un centre per a ells i per a elles**».

![](/media/00tcqtee/c_2804.jpg?width=850&height=566.9886363636364)

![](/media/4icgcb5m/m_final.jpg?width=850&height=222.69520225776105)

*   [](http://www.facebook.com/sharer.php?u=https://aytosagunto.es/va/actualitat/el-nou-casal-jove-de-sagunt-iniciara-les-seues-activitats-i-serveis-a-final-de-marc/ "Facebook")
*   [](http://twitter.com/share?url=https://aytosagunto.es/va/actualitat/el-nou-casal-jove-de-sagunt-iniciara-les-seues-activitats-i-serveis-a-final-de-marc/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/el-nou-casal-jove-de-sagunt-iniciara-les-seues-activitats-i-serveis-a-final-de-marc/ "Linked In")
*   [](mailto:?body=https://aytosagunto.es/va/actualitat/el-nou-casal-jove-de-sagunt-iniciara-les-seues-activitats-i-serveis-a-final-de-marc/)